Qoraalada la helay waxaa ku jira fariin ay isweydaarsanayaan Feysal Cali Waraabe iyo nin lagu magacaabo Mr Mark David oo kasoo jeeda Germani. Waxaa uu ninkani sheegayaa inuu xidhiidh la sameeyay Dawlada Federalka Soomaaliya iyo sidoo kale Madaxweynihii hore ee Soomaaliya Sheekh Shariif Sheekh Axmed, islamarkaasna guud ahaan loo xaqiijiyay hal shay oo ah in Gudoomiye Faysal Cali Waraabe aad u xiisaynayo oo kalgacaltooyo u qabo midnimo dhexmarta Hargaysa iyo Xamar, oo ku salaysan nidaamka loo yaqaano ‘’loose Co-federation’’ oo si taxadir leh loo soo diyaariyay, waxaanu ku dhiirigelinayaa in talaabadani tahay mida ugu saxsan ee wakhtigan ku haboon in la qaado laguna higsan karo horumar la taaban karo.
Waxaa magaalada Khartoum ee dalka Suudaan gaadhay Madaxweynaha JFS Maxamed C/laahi Farmaajo iyo wafdi ballaaran oo uu hogaaminayey, Waxaana Garoonka Diyaaradaha magaalada Khartoum ee dalka Sudan kusoo dhaweeyay madaxweynaha Sudan Cumar Albashiir, Safaarada Soomaalida, Saraakiil Ciidan iyo qaar kamid ah Soomaalida ku dhaqan dalkaasi.